google/wiki40b huggingface dataset:
Fossile saksedyr

Utseende

De fossile artene skilte seg generelt ikke mye fra de nålevende saksedyrene. Små til moderat store, avlange insekter med to par vinger, der det fremre vingeparet er læraktige, det bakre omtrent halvsirkelformet med et radiært årenett. Bitende munndeler og trådformede antenner. På bakkroppen er haletrådene (cerci) kraftig utviklet til et tang- eller pinsettlignende organ.

Levevis

I likhet med de nålevende saksedyrene var de fossile artene trolig stort sett generalister som spiste døde plante- og dyredeler.

Fossiler

Saksedyrene er forholdsvis godt belagt med fossiler tilbake til slutten av Trias-tiden, ca. 202 millioner år før nåtid. Det er likevel grunn til å tro at gruppen er eldre, kanskje helt tilbake til Karbon.
Peter L. Nissen

Militærkarriere

Nissen tok examen artium i 1943. Siden dette var under den tyske okkupasjonen flyktet han fra Norge for å slutte seg til motstandsbevegelsen. Han reiste til England via Sverige i 1944 og sluttet seg til Luftforsvaret i eksil. Han ble dekorert med Deltakermedaljen og Legion of Merit. Nissen fortsatte i Luftforsvaret etter krigen og avla eksamen ved Luftkrigsskolen i 1951. Etter å ha vært skvadronsjef ved flere skvadroner, blant annet 335 skvadron 1961 og 1962, tjenestegjorde Nissen i 1963 som kontingentsjef for de norske styrkene som deltok i Kongokrisen. Nissen var deretter stasjonssjef ved Bardufoss flystasjon fra 1968 til 1973. Hans siste stilling i Luftforsvaret var som flyattasjé i Washington D.C. 1973 til 1975.

Sivil karriere

I 1975 ble han sjef for det da nylig etablerte selskapet Offshore Helicopters, som fusjonerte med Helikopterservice i 1977. Han ble deretter administrerende direktør i Fred. Olsens Flyselskap 1977-1981. I 1982 overtok Nissen som administrerende direktør i Widerøe, en stilling han hadde til 1988. I hans tid i Widerøe inntraff en ulykke da et Twin Otter-fly havarerte nær Gamvik (Mehamn-ulykken). Alle femten ombord mistet livet. I 1988 erklærte Nissen at ulykken var uoppklart. I 2004 var han fortsatt av samme mening, til tross for at to tidligere undersøkelseskommisjoner hadde offentliggjort endelige svar. Under Nissens tid i Widerøe ble også Twin Otter-flyene erstattet av Dash 7.
1988-1994 arbeidet Nissen som daglig leder i Røde Kors Automatene der han hadde vært styremedlem fra 1981 og styreleder fra 1986.

Organisasjoner

Han var president i Norsk Aero Klubb 1982-1990.  Nissen var også involvert i Foreningen det nasjonale flymuseum, og gikk imot etableringen av Norsk luftfartsmuseum i Bodø. Nissen har bodd på Frogner, men var per 2010 bosatt i Stavern. For sitt arbeide for klubben fikk han Norsk Aero Klubbs hederstegn i gull.
Hestagjel bru

Hestagjel bru er en bjelkebro på 40 meter i Ullensvang kommune i Hordaland. Den ble åpnet i 1997 og erstattet da en hvelvbru på 23 meter fra 1943.
Castiarina

Utseende

Middelsstore (opptil 20 millimeter), litt flate, blanke praktbiller, vanligvis mønstret i gult eller rødt og svart. Dekkvingene har markerte punktrader og ender vanligvis i en kort spiss.

Levevis

De voksne billene besøker gjerne blomster.

Utbredelse

Slekten er utbredt i Australia inkludert Tasmania.
Antonio Candreva

Landslaget

Han ble tatt ut til Fotball-VM 2014 i Brasil .
Han ble tatt ut i Italias EM-tropp til EM i Frankrike 2016.
Corallancyla

Utseende

Middelsstore, avlange, gulbrune trebukker. Antennene er ganske tynne, kortere enn kroppen. Pronotum er rundet, bredere enn langt. Dekkvingene er jevnbrede, rundede i spissen, litt bredere enn pronotum. Beina er forholdsvis korte, lårene klubbeformede.

Utbredelse

Artene er utbredt i Brasil og Fransk Guyana.
Kroatia i Eurovision Song Contest

Historikk

Frem til begynnelsen av 1990-årene var Kroatia en del av Jugoslavia, som hadde deltatt i Eurovision Song Contest siden 1961. I 1991 og 1992 erklærte Slovenia, Kroatia, Nord-Makedonia og Bosnia-Hercegovina uavhengighet fra Jugoslavia.   
Utdypende artikkel: Jugoslavia i Eurovision Song Contest
I 1993 meldte Kroatia seg på Eurovision Song Contest sammen med seks andre land fra den tidligere østblokken. For å holde deltakertallet nede, krevde Den europeiske kringkastingsunion at de syv nye landene måtte gjennom en egen forhåndskvalifisering, kalt Kvalifikacija za Millstreet (Kvalifisering til Millstreet). De tre beste i kvalifiseringen ville få en plass i Eurovision Song Contest. Kroatia ble nummer tre i kvalifiseringen og sikret seg dermed en plass i finalen i 1993. Landets første bidrag var med gruppen Put og sangen «Don't Ever Cry».
Det er landets allmennkringkaster HRT som sender konkurransen i Kroatia, og har ansvaret for å velge landets artist og sang. Utover i 1990-årene og inn i tiåret etter fikk Kroatia en rekke gode plasseringer. I Oslo i 1996 ble Kroatia nummer fire, en femteplass fulgte i Birmingham to år senere, og en ny fjerdeplass kom i Jerusalem i 1999. Etter 2001 har imidlertid landet aldri kommet på topp ti, og landet kvalifiserte seg ikke til finalen i 2007. I 2009 nådde Kroatia finalen med nød og neppe, etter at juryene sikret den en finaleplass, selv om Kroatia bare ble nummer 13 i telefonavstemningen i semifinalen.
I årene 2010–2013 nådde ikke Kroatia finalen én eneste gang, og landet sto over konkurransen i 2014 og 2015. Årsaken var trang økonomi som følge av finanskrisen samt landets dårlige plasseringer. I 2016 vendte Kroatia imidlertid tilbake i Eurovision Song Contest og kvalifiserte seg til finalen for første gang på syv år. Det var også første gang Kroatia ikke sang på kroatisk, for «Lighthouse» ble fremført bare på engelsk. Også i 2017 nådde Kroatia finalen og fikk sin beste plassering siden 2006. I 2018 og 2019 røk landet ut i semifinalen.
Roman Zozulja

Klubbkarriere

Zozulja spilte ungdomsfotball hos Dynamo Kiev i hjembyen, hvor han i 2005 var med i troppen for klubbens andrelag. Han fikk sin førstelagsdebut under 2007/2008-sesongen av Premyer-Liha og fikk med seg omkring 30 seriekamper og tre seriemål frem til 2011. I førstelagstroppen hos Dynamo Kiev var han regnet som backup til Andrij Sjevtsjenko, Artem Milevskyj, Artem Kravets og Andrij Jarmolenko.
I august 2011 meldte Zozulja overgang til Dnipro Dnipropetrovsk, hvor han fikk spille regelmessig og scorte elleve mål på 38 kamper fordelt over sine to første sesonger.

Internasjonal karriere

Zozulja fikk sin landslagsdebut for Ukraina i en vennskapskamp borte mot Norge den 2. juni 2010, hvor han scorte kampens eneste mål. Målet kom etter et langskudd av Jevhen Konopljanka, som Norges målvakt Jon Knudsen ikke klarte å få kontroll over før Zozulja fikk sparket den i målet på kloss hold. Hans neste to scoringer for Ukraina kom under kvalifiseringen til VM i fotball 2014 mot henholdsvis Polen (1–3) og i playoffkampen mot Frankrike (2–0).
Han ble tatt ut i Ukrainas EM-tropp til EM i Frankrike 2016.
Passepartout (bilde)

Passepartout (Ordet er fransk og betyr egentlig går overalt [passe par tout].) er en spesielt tilskåret plate av kartong som settes over et bilde når det skal i glass og ramme. Den blir oftest brukt til tegninger og grafiske arbeider. Kartongplaten skjæres først til i en størrelse som passer inn i rammen og så skjæres en lysåpning som skal være litt mindre enn bildet, som deretter festes på baksiden. Lysåpningen kan være firkantet eller oval, men kan også formes etter ønske.
Passepartoutet skal sørge for at bildet ikke kommer i direkte kontakt med glasset. Glass er et sterkt basisk materiale bestående av sand/soda/kalk, og vil over tid påvirke både farger og papir i kunstverket. Dette kan forringe både den estetiske og den økonomiske verdien av arbeidet. Passepartoutet skal for å tilfredsstille dagens krav til aldringsbestandighet også være av syrefritt materiale slik at den ikke tærer på det den skal beskytte.
Et passepartout brukes oftest med hvit eller svart front, men finnes i et stort antall fargekombinasjoner, foruten at det er mulig å bygge på lagvis for å få et estetisk tiltalende resultat.
Crux (radiostasjon)

Crux var en rekke på fem radiostasjoner etablert av Secret Intelligence Service (SIS) på Helgeland under andre verdenskrig.
Donaustadt gasskraftverk

Donaustadt gasskraftverk er et kraftvarmeverk ved Wien i Østerrike. Det har en installert produksjonskapasitet på 542 MW, hvorav nesten halvparten som fjernvarme. Anlegget ble påbegynt omkring 1998, og stod ferdig i 2001. Brenselkilden er naturgass.
Operatør er Wien Energie, som utnytter avfall og biogass i mange av sine kraftanlegg rundt hovedstaden, og har satset på moderne kraftvarmeverk med kombinasjonssyklus.
Southpaw (film)

Om filmen

Filmen har kinopremiere i Norge 7. august 2015.

Handling

Bokseren Billy Hope henvender seg til treneren Tick Willis for å få livet tilbake på sporet etter å ha mistet kona i en tragisk ulykke og datteren til barnevernet.
Fergana

Fergana (eller Ferghana, Farg'ona) er en by i Ferganadalen i det østlige Usbekistan med 230 000 innbyggere (2002). Den er hovedstad i provinsen Fergana (Farg'ona viloyati på usbekisk).
Byen ble grunnlagt av russerne på 1800-tallet som Novij Margelan (Новый Маргелан). Den fikk nytt navn i 1910, og het da i noen år Skobelev (Скобелев) etter den russiske generalen Mikhail Skobelev. Fergana fikk sitt nåværende navn i 1924 i samband med at området nå ble del av Sovjetunionen. Fergana har på 1900-tallet hatt store etniske konflikter.
Novembertraktaten

Novembertraktaten var en traktat inngått 21. november 1855 mellom Sverige–Norge, Storbritannia og Frankrike. Traktaten kom som en følge av Krimkrigen, og Storbritannia og Frankrikes bekymring for russiske interesser i nord. I avtalen forpliktet Sverige–Norge seg til ikke å avstå territorier til Russland, eller gi Russland spesielle rettigheter på sitt område. Storbritannia og Frankrike, på sin side, garanterte Sverige–Norges territoriale integritet. I tillegg til Krimkrigen var også Oscar I på vei bort fra sin fars mer pro-russiske politikk.
I Norge ble Novembertraktaten erstattet av Integritetstraktaten av 2. november 1907. Denne hadde ikke en anti-russisk brodd, den inkluderte også Tyskland som garantist, og den hadde som funksjon å sikre de to lands nøytralitet.
Paulianometallyra

Utbredelse

Slekten er utbredt i Kenya og Tanzania.
Krigervisa

«Krigervisa» er et skillingstrykk skrevet av Ellev Estensen Koth, datert 5. februar 1843.

Teksten

1.Det blæser jeg til om at kampen jeg få

en rift i min kinn eller hake.

Litt blod om der springer av huggede sår

la spring jeg nok har tilbake.

Ved hugget ei fritt jeg banner vel litt

den sak på meg selv får jeg take.
2.Om gården jeg mister som hende kan lett,

på marken i rykende dampe,

hva har jeg da stunder at se efter det

frist enn på kne vil jeg kjempe.

Når leget er mitt kne mitt gangben af tre

jeg siden mot fienden vil trampe.
3.Om armer jeg mister da er det fatalt,

men før enn jeg mister dem begge

den gode mann ærlig skal blive fortalt

som stålhånd på meg torde legge.

Men mangler min arm at hevne meg harm

med stumpen jeg ennu skal peke.
4.Om livet jeg mister hva er det så mer

i kampen jeg holder med ære,

til stridende landsmenn jeg sukkede ser

og sier Gud med eder være.

Om ei mine ben hjembringes igjen

så skal man dog navnet hjem bære.
Hiroyasu Kawakatsu

Karriere

Hiroyasu Kawakatsu startet sin profesjonelle karriere i Kyoto Purple Sanga i 1998.
Mimaelara

Utbredelse

Slekten er kjent fra Ny-Guinea.
Møllebyen

Møllebyen,  området med de gamle møllene ved fossen i Moss, her ligger også kinoen og biblioteket, kinoen har 5 saler og ble oppført i 2002, de mottok Statens Byggeskikkpris i 2004.
Ole Rolfsrud

Karriere

Rolfsrud startet sin karriere i NRK Buskerud som allmennsreporter, før han begynte å jobbe i NRK Sport i Oslo i 2003, hvor han fikk fast jobb i 2009.
Helt siden 2013 har han vært reporter i NRKs sjakksendinger unntatt i VM i hurtig- og lynsjakk 2017 hvor Martin Giæver var reporter.
I 2017 ledet Rolfsrud underholdningsprogrammet Alle mot 1 på Underholdningsavdelingen sammen med Selda Ekiz. Det var også årsaken til at han måtte trekke seg som reporter i VM i hurtig- og lynsjakk 2017.

Priser

I 2018 mottok han Alf Helleviks mediemålpris i Det Norske Samlaget for sin bruk av nynorsk.
Marco Antônio Paes dos Santos

Karriere

Han har spilt for Shimizu S-Pulse.
Solutions for Universitet i Agder

Solutions for Universitetet i Agder (SUiA) er et nettsted opprettet spesielt for Universitetet i Agder.
UiA har i Norge omkring 8500 studenter og 840 ansatte (2007). Det ble etablert som Høgskolen i Agder den 1. august 1994, og fikk universitetsstatus 1. september 2007, som Norges syvende og yngste universitet. Med så mange elever er hjelp mange ganger vanskelig og oppnå når det trengs. SUiA er da et nettsted kun for studentene ved Universitetet i Agder der de kan få hjelp i forbindelse med oppgaver og innleveringer. Studentene kommer sammen i et stort forum og bidrar hver med sitt og hjelper til med å forbedre hverandre, og på denne måten hjelpe hverandre til bedre resultater og større innsikt.
SUiA ble etablert 1. januar 2009
Ålvundfjorden

Ålvundfjorden er en fjordarm av Breifjorden i Tingvoll og Sunndal kommune på Nordmøre. Fjorden strekker seg 12 kilometer sørøstover til Ålvund i botn av fjorden. Fjorden ligger på sørvestsida av Nesøya og ei lang og smal halvøya som strekker seg nordvestover fra Ålvund. På andre sida halvøya ligger Stangvikfjorden.
Fjorden har innløp mellom Nesøytangen på Nesøya i øst og Bølset i vest. Litt inn i fjorden, rett vest for Nesøya går Meisingsetvågen 4,5 kilometer innover på vestsida og er for en fjordarm å regne med bratte fjell på hver side. Innerst i vågen ligger Meisingset.
Riksvei 70 følger vestsida av fjorden inn til Meisingset og videre vestover. Fra Meisingset går Fv302 videre nordover langs fjorden. Riksvei 670 går langs østsida i den indre delen av fjorden.
Satoshi Kajino

Karriere

Satoshi Kajino startet sin profesjonelle karriere i Cerezo Osaka i 1988. Han har også spilt for Consadole Sapporo.
Tønne (flatemål)

Tønne eller tønneland er et gammelt flatemål og tilsvarer et område på 3 937 m², som tilsvarer det areal som skulle kunne sås med en tønne såkorn. Målet omfattet følgelig bare produktiv dyrket jord, og ikke utmark.
Et tønneland utgjøres av 4 mål. Et mål er altså 984 m² ifølge disse betegnelsene. I dag brukes fortsatt betegnelsen mål, men da om et areal på 1 000 m².
Enheten varierte likevel noe i praktisk bruk. Undervarianter av denne enheten er kornmål, rugmål, høymål og ertemål.
Lejre Vig

Lejre Vig er den omkring 8 km lange sørvestlige fjordarm i Roskilde Fjord. Den strekker seg fra Gershøj på den vestlige bredd, overfor Nørhoved på Bognæs, mot sør til bunnen vest for Lindenborg, hvor Holbækmotorvejen passerer tett forbi. Det ligger flere små holmer i den lavvannede viken. Ved Sluphuse nord for Lindenborg har Lejre Å sitt utløp.
Viken er en del av Natura 2000s naturplan 105. Roskilde Fjord og Jægerspris Nordskov og er både fuglebeskyttelsesområde ( 136. Roskilde Fjord, Kattinge Vig og Kattinge Sø) og EU-habitatområde. I den sørlige ende inngår områdere ned til breddene mot sør og vest i en 100 hektar stor fredning fra 1947 og 1962, og inngår nå i en 476 ha. fredning fra 1969 av området omkring herregården Lindholm.
Getting Things Done

Getting Things Done (GTD) er en metodikk for personlig produktivitet som er utviklet av David Allen. Han har også forfattet boken med samme tittel utgitt i 2001. Boken ble første gang oversatt og utgitt på norsk i 2006 under tittelen Få ting gjort.

Beskrivelse av metodikk

Getting Things Done (GTD) beskriver et sett vaner som ifølge forfatteren kan læres. Disse vanene henger sammen, og utgjør en tilnærming til oppgavehåndtering som ifølge forfatteren og bokens undertittel, skal lede til en mer stressfri produktivitet.

Forutsetninger for metodikken

Ved å plassere ideer og forpliktelser utenfor hodet frigjøres noe David Allen kaller psykisk RAM som man kan bruke til i praktisk og  kreativ virksomhet.
Allen baserer denne tenkningen på blant annet på George A. Miller sin studie The Magical Number Seven, Plus or Minus Two fra 1956. Den hevder at hjernens «arbeidsminne» kan inneholde syv ting samtidig, pluss/minus to. Kommer det til flere, faller noe annet ut av arbeidsminnet.
Makrofamilie

En makrofamilie er i lingvistikken en familie som samler to eller flere etablerte språkfamilier i en større genetisk enhet. Dette gjøres vanligvis ut fra hypoteser om at disse språkfamiliene er i slekt med hverandre. Mange lingvister anerkjenner ikke makrofamilier.
Det Nationalhistoriske Museum på Frederiksborg Slott

Opprettelsen av museet

Museet ble opprettet som følge av en katastrofe. I 1859 brant Frederiksborg slott ned, på grunn av uforsiktighet med opptenning i en kamin. Slottskirken og audienshuset var noenlunde uskadde, men ellers sto bare sotede yttermurer igjen. Man ble raskt enig om at slottet skulle bygges opp igjen, og midlene til dette ble skaffet via en landsomfattende innsamling, samt ved bidrag fra staten og kong Frederik VII. 
Allerede i 1865 var slottets ytre gjenreist, men i det indre sto kun de rå rommene. Det hadde hittil vært tanken å innrede slottet til kongebolig igjen, men regjeringen var umiddelbart ikke villige til å ofre midler til innredningen. Carlsberg-bryggeren J.C. Jacobsen foreslo da at Frederiksborg kunne gjøres om til et nasjonalhistorisk museum, som man kjente det fra blant annet Versailles i Paris. Jacobsen tilbød videre å bekoste innredningen av slottet. Forslaget ble godkjent, og museet ble opprettet i 1878. 1. februar 1882 kunne man åpne de første delene av slottet for publikum.
NM i bryting 2015

NM i bryting 2015 ble arrangert i Fauske 8.-9. mai. Arrangør var Fauske AK. 
Kongepokalen for menn ble vunnet av Petter Karlsen. Kongepokal for kvinner ble ikke utdelt.
Äsköping

Äsköping er et tettsted i Katrineholm kommune i Södermanlands län i Södermanland i Sverige. I 2010 hadde tettstedet 342 innbyggere.
Amatl

Amatl (på nahuatl) eller amate (på spansk og engelsk) er et papirliknende materiale som indianere i det førkolumbiske Meso-Amerika framstilte fra barken på flere typer fikentrær (som ficus cotinifolia og ficus padifolia). Papiret var oftest bundet sammen til ett fortløpende ark som ble foldet som belgen på et trekkspill til enkeltsider med lik bredde. På den måten kunne en lage kodekser eller bøker som kunne skrives og dekoreres på begge sider.
Kort tid etter den spanske erobringa av Mellomamerika, ble alle kodekser som ble funnet, beordret brent eller ødelagt av nidkjære katolske prester, mest kjent er biskop Diego de Landa. Bare tre eksemplarer av kodekser fra mayakulturen, som er den eneste mesoamerikanske sivilisasjonen med et fullt utviklet skriftspråk, skal ha blitt bevart i fullstendig skikk fram til i dag. Disse kalles Madrid-, Dresden- og Paris-kodeksene etter stedene hvor de oppbevares nå. I tillegg finnes noen få sider som har blitt bevart fra en fjerde: Grolier-kodeksen.
Wenhuibao

Wenhuibao (kinesisk: 文汇报; pinyin: Wén Huì Bào) er en kinesisk avis i Shanghai.
Wenhuibao ble grunnlagt i 1938 av venstreorienterte intellektuelle rundt forfatteren og journalisten Ke Ling. Under de påfølgende år ble den to ganger innstilt av myndighetene på grunn av sin venstreorienterte kurs.
I begynnelsen av 1956 ble avisen tvunget til å flytte til Beijing, og der fikk den det nye navnet Jiaoshibao (læreravisen). Men som en følge av hundre-blomster-kampanjen kunne den i 1956 gjenoppta sin drift i Shanghai. Under sin utgiver Xu Zhucheng ble Wenhuibao en av de aviser som klarest utøvde kritikk, og den ble derfor ikke lenge etterpå utsatt for angrep fra Mao Zedong.
I 1960-årene kom Wenhuibao under kontroll av Jiang Qings og Zhang Chunqiao, og det var gjennom denne avisen at de gikk til angrep på historikeren Wu Han. Den artikkel i avisen som gikk til angrep på Wu Hans drama «Hai Rui avsettes fra embedet» var et av startskuddene for kulturrevolusjonen. Den 4. januar 1967 ble avisen overtatt av enheter fra rødegardistene.
I 1980-årene gjenutkom Wenhuibao og vokste til en populær avis med et opplag på hele 1,8 millioner.
Pseudolychnophaes

Utseende

Nokså små, brede, blanke, vanligvis mørkfargede bladbiller. Oversiden er lavt hvelvet, undersiden flat, billene virker noe flattrykte. Antenner og bein er ganske korte.

Utbredelse

Slekten lever i Sør-Afrika.
Hans Hansen Pillarviken

Informant for P. Chr. Asbjørnsen

I 1842 kom han i forbindelse med Peter Christen Asbjørnsen under dennes innsamlingsferd i Gudbrandsdalen. Asbjørnsen skrev opp et stort antall sagn og eventyr etter skoleholderen, som også fortsatte å sende ham eventyr i flere år etterpå. Mange av de mest kjente eventyrtypene fikk Asbjørnsen fortalt av Pillarviken, som «Veslefrikk med fela», «Mestertyven», «Gutten som ville bli handelskar», «Gutten som tjente tre år uten lønn», «Askeladden og de gode hjelperne», «Gullfuglen» og «Goddag mann – økseskaft», men eventyrfortelleren hadde det med å smelte sammen flere varianter etter ulike informanter fra vidt forskjellige strøk av landet.
Samarbeidet med Asbjørnsen tok en brå slutt da stykket «En Søndagskveld til Sæters» ble publisert i Norske Huldre-Eventyr og Folkesagn II (1848). Asbjørnsen ga her et ondsinnet portrett av «Skolemesteren» og beskrev ham under pseudonymet Halstén Røen, – en uvitende og innbilsk figur som uttrykte seg i et kunstig språk – «... en paa Stylter gaaende komisk Efterligning af et forældet Bogsprog, hvori der af og til uforvarende plumpede grove Stumper ud fra den djærve gudbrandsdalske Dialekt».
Det var ikke vanskelig å gjenkjenne visse personlige trekk av Pillarviken i denne skissen. Selv fortalte han dessuten at han måtte tåle mye baksnakkelser etter at han som førtiåring, den 21. august 1842, giftet seg opp igjen med den 28 år gamle Ragnhild Olsdatter Syverstuen (døpt 7. mars 1814). Han hadde en datter med sin avdøde, første kone.

Renommé

Senere har flere av elevene hans gitt et ganske annet, positivt bilde av ham. Hans yndlingselev, Engebret Hougen, omtaler ham som en «ualmindelig fremragende Ungdomslærer». Og Paul Botten-Hansen skrev en meget sympatisk nekrolog over skoleholderen i Illustreret Nyhedsblad 28. juni 1863. Pillarviken ble også en gang hyllet blant hollenderkretsen, som var ledet av Paul Botten-Hansen. Historieprofessor Ludvig Daae forteller i brev til Engebret Hougen datert «28. Nov. 1879» at han selv hadde vært «en af Gjesterne i det lille Gilde, som P.B.H. holdt for sin Lærer. Foruden mig var – husker jeg – nuv. Rigsarkivar Birkeland, samt Henrik Ibsen tilstede. Ved Afskeden bad han os alle at skrive vore Navn til Anmeldelse i hans Lommebog.»
I sin selvbiografi har Pillarviken opplyst at han i ungdommen «lod sig leie til at digte Kjærlighedsviser for skuffede Piger», og at han måtte møte på prestens kontor og svare for virksomheten. Han diktet og utga også en samling egne sanger og dikt.
Haderslevartiklene

Prins Christians bakgrunn

Den 18-årige prins Christian hadde med sin hoffmester Johan Rantzau opplevd Martin Luther på riksdagen i Worms i 1521, og da han dessuten som barn hadde hatt en huslærer eller 'tugtemester', som var kritiker av den katolske kirke, Wolfgang von Utenhof, var han lydhør for den nye lære. ·

Omlegningen til luthersk kristendom

Ved sitt giftermål i 1525 fikk Christian som underhold Haderslev-Tørning Len, hvor han påbegynte innførelsen av den lutherske lære. Til hjelp fikk han tilkalt to tyske teologer Eberhard Weidensee og Johann Wendt som hadvde studert i Wittenberg, og hvis oppgave de ble å omskolere områdets prester til luthersk kristendom. Det var til denne omskolering at de såkalte Haderslevartikler ble utarbejdet med hjelp fra de to teologer. Wenth ble lærer på presteskolen eller 'pastoralseminariet' i Haderslev, og Weidensee ble lenets første 'superintendent', biskop.
I 1528 ble områdets prester innkalt til møte i Haderslev hvor de ble presentert for artiklene, hvis plattyske tittel var Artickel vor de kerkheren up den Dorpern ('Artikler for landsbyenes preæster')
Der var tale om en reformadjon fra oven. Prestene måtte avlegge ed til hertugen, og P.G. Lindhardt kaller presteskolen i Haderslev for en 'statsinstitusjon', et naturlig ledd i en luthersk landskirkelig kirkeprovins.

Artiklene

De 22 artikler omhandler gudstjenesten, nattverden, forbud for messer for de døde, kirkeårets helligdager, veiledning i lutherske prekener, om bruk avf Luthers katekismus, påskens gudstjenester, at prestene skal gifte seg, prostenes tilsyn, dåpens avholdelse på dansk, sykebesøk.